Diari Oficial de la Generalitat Valenciana


Sumari del DOGV 6372, del 08-10-2010 (2010/10403)

RESOLUCIÓ de 5 d'octubre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre l'Institut Valencià de Conservació i Restauració de Béns Culturals i l'Associació Industrial d'Òptica, Color i Imatge (AIDO).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6372

Data del DOGV
:   08-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10005


Data del document
:   05-10-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 5 d'octubre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre l'Institut Valencià de Conservació i Restauració de Béns Culturals i l'Associació Industrial d'Òptica, Color i Imatge (AIDO). [2010/10581]  
L'Institut Valencià de Conservació i Restauració de Béns Culturals i l'Associació Industrial d'Òptica, Color i Imatge (AIDO), han subscrit, després de la tramitació prèvia reglamentària, el 16 de novembre de 2009, un conveni marc de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0437/2010, i que figura com a annex d'esta resolució.  
València, 5 d'octubre de 2010.- La directora general del Secretariat del Consell: M.ª Teresa Lleó Alonso.  
Conveni de col·laboració entre l'Institut Valencià de Conservació i Restauració de Béns Culturals i l'Associació Industrial d'Òptica, Color i Imatge (AIDO)  
Paterna, 16 de novembre de 2009  
Reunits  
D'una part l'Associació Industrial d'Òptica (d'ara en avant AIDO), amb seu a Paterna, Parc Tecnològic, carrer Nicolás Copérnico, 7 CIF: K82010559, i en nom seu i representació Emilio Pérez Picazo, director, amb DNI número 71334624, amb poders suficients per a la celebració d'este acte en virtut d'allò que s'ha establit en els seus Estatuts i,  
D'una altra part l'Institut Valencià de Conservació i Restauració de Béns Culturals (d'ara en avant IVC+r) amb seu al carrer Pintor Lahuerta, 25, 3ª planta, representat per Carmen Pérez García, directora gerent de l'Institut, amb DNI número 78037285, actuant en nom seu i representació en virtut de les facultats que li conferix l'article 10 de la Llei 5/1999, del 9 d'abril, de creació de l'Institut Valencià de Conservació i Restauració de Béns Culturals, i la Resolució del Consell Rector de 22 de març de 2006.  
Ambdós representants, amb la representació que els seus respectius càrrecs els conferixen per a formalitzar el present conveni de col·laboració i trobant-se tots degudament facultats en la seua respectiva representació per a este acte i a este efecte,  
Exposen  
1. Que l'IVC+r té com a àmbit d'actuació totes les activitats que fomenten el desenrotllament científic per a la conservació, restauració i posada en valor del Patrimoni Cultural Valencià. Per mitjà de la realització de:  
a. Projectes de conservació, restauració i investigació de béns culturals integrants del patrimoni cultural valencià.  
b. Projectes nacionals i internacionals de conservació, restauració i investigació els objectius del qual siguen semblants a l'IVC+R.   
c. Obres i projectes procedents d'acords amb diferents institucions, com a museus, fundacions, ajuntaments, patrimoni eclesiàstic o diverses col·leccions d'art, amb les que l'entitat té establits convenis d'investigació i preservació de la nostra herència cultural.  
d. Projectes internacionals amb entitats que estiguen interessades en la conservació i restauració del patrimoni.  
2. Que AIDO. Institut Tecnològic d'Òptica, Color i Imatge com a institució sense finalitat de lucre, establix entre els seus objectius el de col·laborar en projectes d'investigació, desenrotllament tecnològic i innovació conjuntament amb empreses i institucions, tal com es reconeix en els seus estatuts aprovats en la seua Assemblea Constituent el 28 de Setembre de 1988.  
3. Ambdós parts són conscients de la importància de la col·laboració institucional en matèria de desenrotllament sostenible en els distints aspectes empresarials, per la qual cosa procedixen a subscriure un conveni marc de cooperació que servisca per al foment de la investigació i el desenrotllament en els àmbits competencials que resulten coincidents entre ambdós parts i amb este fi.  
Acorden  
Primer. S'establixen els següents objectius de cooperació:   
a) Cooperació en l'àmbit de foment de la I+D+i per mitjà d'accions concertades que potencien activitats d'interés comú.  
b) Disseny i execució de projectes i programes de desenrotllament a realitzar d'interés per a ambdós parts.  
c) Assessorament tècnic, en qüestions relacionades amb l'activitat d'I+D+i, dirigit a les empreses i/o entitats interessades en les àrees d'interés comú.   
d) Cooperació en programes de formació i jornades tècniques i de divulgació relacionades amb el tema de la innovació i la tecnologia, basat en la temàtica que aplica en este conveni.  
e) Organització i execució d'activitats comunes relacionades amb la millora de la competitivitat.  
f) Cooperació en qualsevol altre aspecte que contemple els fins i funcions d'ambdós institucions i que redunden en un major desenrotllament dels seus comeses associatives.  
Segon. El desenrotllament concret del present conveni de col·laboració es realitzarà a través de convenis específics que hauran de ser programats i aprovats individualment. Fent-se menció en els mateixos de la seua formalització a l'empara del present conveni marc.   
Tercer. Cada projecte i/o programa d'actuació en el marc d'este conveni haurà de contindre, entre altres, els següents aspectes.  
a) Definició dels objectius que es perseguixen.  
b) Descripció del pla de treball, que inclourà les fases i cronologia del seu desenrotllament.  
c) Pressupost, mitjans materials i humans que requerisca el programa, especificant les aportacions de cada entitat.  
d) Designació de persones responsables del programa.  
Quart. Amb ànim de facilitar el desenrotllament del present conveni, es constituïx una Comissió Mixta integrada per Carmen Pérez, d'ICV+R, i Emilio Pérez, director d'AIDO, els quals podran actuar per si o per mitjà de persona delegada, així com per dos vocals per cada institució, de lliure nomenament per cada una d'elles.  
Quint. Divulgació i comunicació. En el desenrotllament de les activitats conjuntes que es duguen a terme, ambdós institucions es comprometen a deixar sempre constància de la participació, tenint el dret a què apareguen els logotips i/o denominació social o marca gràfica que designe cada entitat.  
Sext. Tindre accés als resultats dels treballs conjunts de desenrotllament que podran utilitzar-se totalment o parcialment per a la seua publicació o difusió, amb menció expressa dels seus autors, amb la sol·licitud prèvia de la conformitat de l'altra part, que haurà de respondre en el termini de 15 dies, donant la seua autorització o comunicant les seues reserves o disconformitat. La falta de resposta, dins de tal termini, s'entendrà com a autorització.  
Sèptim. Activitats culturals. En els actes que sorgisquen durant l'activitat, rodes de premsa, presentació al públic, etc., hi haurà un representant almenys d'ambdós parts, que participarà i intervindrà juntament amb els altres representants que hagen sigut designats.  
A este efecte, la participació i intervenció en els dits actes haurà de ser consensuat amb el departament d'imatge, comunicació i protocol dels respectius d'ambdós entitats.  
Així mateix, sempre que l'activitat requerisca una invitació al públic, la directora gerent de l'IVC+r i el director d'AIDO, o aquelles persones en què deleguen per a no contravindre el protocol, figuraran com a coamfitrions de l'esdeveniment.  
Octau. Les qüestions litigioses sorgides sobre la interpretació, modificació, resolució i efectes que pogueren derivar-se de l'aplicació del present conveni de col·laboració, i dels convenis específics que s'establisquen com a conseqüència del mateix, hauran de resoldre's de mutu acord entre les parts. Si no es poguera aconseguir el dit acord, les possibles controvèrsies hauran de ser resoltes amb renúncia expressa a qualsevol altre fur que els corresponga a les parts, per mitjà d'arbitratge davant de la Junta Arbitral de Consum o organisme que designe esta, que resoldrà definitivament la mateixa, en el marc de l'organisme competent que corresponga.  
Per mutu acord de les parts el present conveni podrà ser modificat parcial o totalment.  
Nové. El present conveni de col·laboració començarà a produir els seus efectes a partir de la data i de la seua firma i tindrà una duració de dos anys, podent ser prorrogat automàticament si no existira denúncia expressa per alguna de les parts, amb anterioritat a l'expiració del termini convingut. Cas que existira algun conveni específic vigent a l'empara d'este conveni, el dret de denúncia no podrà exercitar-se fins que no s'arbitre la fórmula de resolució dels esmentats convenis específics.  
Desé. Propietat intel·lectual. En cada conveni específic establit en la clàusula segona s'establiran les condicions de propietat intel·lectual depenent de l'objectiu de cada un dels convenis individuals.  
Onzé. Resolució. El present conveni es resoldrà, a més de la causa establida en la clàusula novena, per qualsevol de les causes següents:  
a) Incompliment de qualsevol de les clàusules o obligacions previstes en el present conveni.  
b) Mutu acord per les parts de la forma establida en la clàusula sisena.  
c) Finalització, desaparició o terme de l'objecte conveniat.  
e) Les altres clàusules previstes en la legislació vigent.  
Dotzé. Prevenció de riscos laborals. Ambdós parts es comprometen al compliment del Reial Decret 171/2004, de 30 de gener, pel qual es desenrotlla l'article 24 de la Llei 31/1995, de 8 de novembre, de Prevenció de Riscos Laborals, en matèria de coordinació d'activitats empresarials, aportant el seu pla de prevenció adjunt.  
Tretzé. Protecció de dades. Per mitjà d'este contracte autoritzen les parts el tractament de les seues dades personals amb l'únic fi de dur a terme les gestions encomanades. Les parts conserven el dret d'accés, rectificació i cancel·lació de les dades per elles subministrades, per mitjà de comunicació estricta en els termes establits en la Llei 15/1999, de 13 de desembre, de Protecció de Dades de Caràcter Personal, en sentit contrari.  
I perquè conste als efectes oportuns, en prova de conformitat, les parts firmen el present document, per quadruplicat exemplar, al marge de totes les seues pàgines, que consten de quatre, per una sola cara i a un sol efecte, en el lloc i la data dalt indicats.  
Per l'ICV+R, la directora: Carmen Pérez.  
Per AIDO, el director: Emilio Pérez Picazo.